CELEX: C2004/239/02
Language: da
Date: 2004-09-25 00:00:00
Title: Sag C-307/04 P: Appel iværksat den 15. juli 2004 af SEC Corporation til prøvelse af dom afsagt den 29. april 2004 af De Europæiske Fællesskabers Ret i Første Instans (Anden Afdeling) i de forenede sager T-236/01, T-239/01, T-244/01–T-246/01, T-251/01 og T-252/01, Tokai Carbon Co. Ltd m.fl. mod Kommissionen for De Europæiske Fællesskaber

25.9.2004   
            
            
               DA
            
            
               Den Europæiske Unions Tidende
            
            
               C 239/1
            
         Appel iværksat den 15. juli 2004 af SEC Corporation til prøvelse af dom afsagt den 29. april 2004 af De Europæiske Fællesskabers Ret i Første Instans (Anden Afdeling) i de forenede sager T-236/01, T-239/01, T-244/01–T-246/01, T-251/01 og T-252/01, Tokai Carbon Co. Ltd m.fl. mod Kommissionen for De Europæiske Fællesskaber
   (Sag C-307/04 P)
   (2004/C 239/02)
   Ved De Europæiske Fællesskabers Domstol er der den 15. juli 2004 iværksat appel af SEC Corporation (sag T-251/01 (1)) Amagasaki, Hyogo (Japan), ved lawyer K. Platteau, til prøvelse af dom afsagt den 29. april 2004 af De Europæiske Fællesskabers Ret i Første Instans (Anden Afdeling) i de forenede sager T-236/01, T-239/01, T-244/01– T-246/01, T-251/01 og T-252/01, Tokai Carbon Co. Ltd. m.fl. mod Kommissionen for De Europæiske Fællesskaber.
   Appellanten har nedlagt følgende påstande:
   
               a)
            
            
               Den appellerede dom ophæves delvis, i det omfang den fastslår, at Kommissionen var berettiget til at anvende omsætningen for produktet på verdensplan som det element, der begrundede en sondring, ved fastsættelsen af grundbeløbet for den bøde, der blev pålagt sagsøgeren.
            
         
               b)
            
            
               Artikel 3 i beslutningen (2), som ændret af Retten i Første Instans, for så vidt som den pålægger appellanten en bøde på 6 138 mio. EUR, annulleres, eller bøden nedsættes væsentligt til et sådan beløb, som Domstolen finder rimeligt.
            
         
               c)
            
            
               Kommissionen tilpligtes at betale de omkostninger, der er afholdt ved Retten i Første Instans og ved Domstolen.
            
         Søgsmålsgrunde og væsentligste argumenter:
   Appellanten har gjort gældende, at dommen afsagt af Retten i Første Instans skal ophæves af følgende grunde:
   
               1)
            
            
               Retten har tilsidesat artikel 253 EF og princippet om non bis in idem samt billighedsprincippet ved at fastslå, at Kommissionen ved fastsættelsen af bøden og ved inddragelse af de særlige forhold, der gør sig gældende i sagen, ikke er forpligtet til at tage hensyn til de sanktioner, de amerikanske konkurrencemyndigheder tidligere har pålagt SEC på grundlag af de samme faktiske omstændigheder.
            
         
               2)
            
            
               Retten har tilsidesat artikel 253 EF og billighedsprincippet samt proportionalitetsprincippet ved at fastslå, at Kommissionen er berettiget til alene på grundlag af produktets omsætning på verdensplan at differentiere bødens grundbeløb for de i sagen involverede parter, idet der ikke tages hensyn til omfanget af SEC's virksomhed inden for EØS.
            
         
      (1)  EFT C 31 af 2.2.2002, s. 12.
   
      (2)  Beslutning 2002/271/EF af 18.7.2001 om en procedure i henhold til EF-traktatens artikel 81 og EØS-aftalens artikel 53 — Sag COMP/E-1/36.490 — Grafitelektroder (EFT 2002, L 100, s. 1).